גמר גביע המדינה בכדורגל 2006

גמר גביע המדינה בכדורגל 2006 התקיים באצטדיון רמת גן ברמת גן ב-9 במאי 2006, ובו נקבע כי מחזיקת גביע המדינה בכדורגל 2005/2006 היא הפועל תל אביב, שניצחה במשחק את בני יהודה תל אביב בתוצאה 0-1. הייתה זו המהדורה ה-68 של גביע המדינה, וה-53 מאז קום המדינה.

הפועל תל אביב, זכתה בגביע המדינה ה-6 מאז קום המדינה וה-11 בתולדותיה, ולאחר 5 משחקים במפעל, מתוכם ניצחה ב-5 בתום 90 דקות, ומאזן שערים של 12–0 לטובתה, כאשר היא מציגה ממוצע שערים של 2.4 שער למשחק. הפועל תל אביב חזרה למעמד הגמר לראשונה אחרי 6 שנים, אחרי שבפעם האחרונה נפגשה מול היריבה בית"ר ירושלים, וניצחה 2:4 בדו-קרב פנדלים, וזכתה בדאבל בעונת 1999/2000.

מנגד, בני יהודה תל אביב הגיע לגמר הגביע אחרי שניצחה בכל משחקיה עד אז בהארכה, מלבד המשחק בסיבוב ט', ומאזן שערים של 7-1 לטובתה עם 1.4 שערים למשחק. בני יהודה חזרה למעמד הגמר בפעם החמישית שלה (מתוכם זכתה ב-2 בלבד), ולראשונה אחרי 25 שנה מאז 1980/1981 אז ניצחה את אותה הפועל תל אביב בתוצאה 3:4 בדו-קרב פנדלים, אחרי משחק שהסתיים בתוצאה 2:2 בהארכה.

 הדרך אל הגמר 
הפועל תל אביבסיבובבני יהודה תל אביביריבהתוצאהתוצאהיריבהעירוני ראשון לציון0–332 האחרונות2–0הפועל אשקלוןמועדון ספורט אשדוד0–3שמינית הגמר1–0 (הארכה)מכבי כפר כנאהכח עמידר רמת גן0–3רבע הגמר2–1 (הארכה)הפועל עכובני סכנין0–2חצי הגמר2–0 (הארכה)מכבי חיפה

הפועל תל אביב
הפועל תל אביב הגיעה למשחק הגמר אחרי שניצחה בכל ארבעת משחקיה הקודמים במפעל בעונה זו, כאשר בסיבוב ט' פגשה את עירוני ראשון לציון וניצחה 0:3, בשמינית הגמר התארחה אצל מועדון ספורט אשדוד וניצחה אותה 3:0. ברבע הגמר שחזרה את התוצאה מ-2 הסבבים הקודמים וניצחה 3:0 פעם נוספת, הפעם את הכח עמידר רמת גן בחוץ. בחצי הגמר התמודדה הפועל תל אביב מול בני סכנין, וניצחה 0:2. בעונה זו לא ספגה הקבוצה שערים במפעל הגביע, והציגה כדורגל טוב שהביא אותה למקום השני בליגה, אחרי האלופה מכבי חיפה באותה העונה. עוד לפני המשחק סוכם בין המאמן דרור קשטן לבין הקבוצה על סיום דרכו במועדון, וזה היה משחקו האחרון בקבוצה.

בני יהודה תל אביב
בני יהודה הגיע למשחק לאחר עונה טובה יחסית מבחינתה כאשר סיימה במקום הרביעי בליגה והייתה קבוצה אטרקטיבית יחסית לשנותיה הקודמות. במשחק הראשון במסגרת זו הוגרלה בני יהודה נגד הפועל אשקלון מהליגה הלאומית (הליגה השנייה), וניצחה אותה 2:0 בחוץ. בשמינית הגמר שיחקה בני יהודה מול מכבי כפר כנא מהליגה הארצית (הליגה השלישית), אולם הצליחה לנצח אותה רק לאחר הארכה בתוצאה 0:1. ברבע הגמר התמוודה בני יהודה שוב מול קבוצה מהליגה השנייה, הייתה זו הפועל עכו אותה ניצחה בני יהודה, שוב, רק בהארכה בתוצאה 2:1. בחצי הגמר הוגרלה מול מכבי חיפה, שנחשבה להגרלה הקשה ביותר שיכלה לקבל ונחשבה לקבוצה עדיפה בהרבה מאחר שבליגה זכתה באליפות בהפרש גבוהה, וזאת אחרי 3 עונות רצופות בהם היא זכתה בתואר. בני יהודה הצליחה לשמור על תיקו מאופס ב-90 דקות. בדקה ה-104 בתוך הארכה הבקיעה בני יהודה שער מרגליו של המגן רוני גפני. עמוק בתוספת הזמן של ההארכה, כאשר השוער ניר דוידוביץ' עלה לקרן האחרונה, יצאה בני יהודה למתפרצת וקבעה 0:2 מרגליו של החלוץ אלי ביטון, והעפילה לגמר ההיסטורי מבחינתה, אחרי 25 שנים שלא הייתה במעמד זה.

 סיכום מהלכי המשחק 
 מחצית ראשונה 
בדקה ה-6: במצב הראשון במשחק, לאחר חילופי מסירות בין שחקני בני יהודה תל אביב, אלי אברבנל ואיציק עזוז, האחרון העביר כדור לאסי בלדוט שבעט, אך שוער הפועל תל אביב שביט אלימלך זינק טוב והדף לקרן.

בדקה ה-36 קשר הפועל תל אביב ברוך דגו פרץ באגף שמאל והעביר כדור לחלוץ קבוצתו איליה יבוריאן, אך הוא בעט לא טוב ולא הצליח לכבוש ממרחק קצר.

בדקה ה-38 הפעם היה זה הקשר ההתקפי של הפועל תל אביב גילי ורמוט שלא הצליח לכבוש, לאחר שהגנת בני יהודה הרחיקה לעברו כדור שיצא מרגלו של ג'ון פנסטיל.

 מחצית שנייה 
בדקה ה-46 הגיעה בני יהודה למצב מסוכן, כאשר אלי אברבנל העביר את הכדור לראובן עובד, אך האחרון בעט מהאוויר מעל לשער. 

בדקה ה-51, גילי ורמוט מסר ליבוריאן שוב, אך הוא לא הצליח להכניע את שוער בני יהודה, וינסנט אניימה. 

בדקה ה-87 בעיטה של משה ביטון שקיבל את הכדור מבלדוט, שסחט הדיפה של שביט אלימלך החוצה מהמסגרת.  

עוד בדקה ה-87 פרץ קשר הפועל תל אביב איבזיטו אוגבונה מימין והעביר את הכדור לחלוץ קבוצתו שהיה ממש בתוך רחבת ה-16, האחרון הסתובב ושלח בעיטה אל בין החיבורים ממרחק של כ-8 מטרים, מה שקבע 1:0 להפועל תל אביב במשחק. 

בהמשך שרק השופט לסיום המשחק אחרי כ-4 דקות של תוספת זמן, והפועל תל אביב זכו בגביע השישי בהיסטוריה שלה מאז קום המדינה. 

 הרכבי הקבוצות 

 שוער 1  שביט אלימלךמגן ימני  30 ג'ון פנטסילבלם  5  שמעון גרשון (קפטן)בלם  3  טל חןמגן שמאלי  20 יגאל אנטביקשר  10 ואליד באדיר קשר  8 יוסי אבוקסיס קשר התקפי  14 גילי ורמוט  קשר התקפי  7 ברוך דגוחלוץ  16 איליה יברויאן  חלוץ  11 אליניב ברדה  מחליפים:שוער  בלם  55  אסי דומב  מגןמגן  קשר  24  איבזיטו אוגבונה  קשר  18  שי אבוטבול  חלוץ    מאמן: דרור קשטן שוער 1  וינסנט אניימהמגן ימני  17 איציק עזוז  בלם    יאיר אזולאיבלם  16  ארנסט אטצ'ימגן שמאלי  14 רוני גפני (קפטן)קשר  21 אימורו לוקמן קשר  7 הרוויה קובאצ'ביץ'  קשר התקפי  8 אסי בלדוט  קשר התקפי  10 אלי אברבנלקשר התקפי  12 ראובן עובדחלוץ  9 משה ביטוןמחליפים:שוער  בלם  מגן  קשר    קשר התקפי  24  אלי ביטון  חלוץ  29 ברק בדש  חלוץ  13 מטה בטורינה  מאמן: ניצן שירזי
שופט:
 אלון יפת (שופט ראשי)

עוזרי שופט:



שופט רביעי:


קישורים חיצוניים

 גביע המדינה בכדורגל  05/06, גמר: הפועל תל אביב - בני יהודה,  באתר כאן – תאגיד השידור הישראלי, 9 במאי 2006
 סיקור המשחק, בעיתון ידיעות אחרונות, אבינעם פורת, 10 במאי 2006

 ערך על המשחק באתר ויקי-פועל

 הערות שוליים 

קטגוריה:משחקי גמר גביע המדינה בכדורגל
קטגוריה:תחרויות כדורגל ב-2006
קטגוריה:הפועל תל אביב (כדורגל)
קטגוריה:בני יהודה תל אביב
קטגוריה:רמת גן: תחרויות ספורט
קטגוריה:2006 בישראל: כדורגל